Man kry vals tande ná 11 jaar terugArgieffoto (Foto: Bruno /Germany/Pixabay) ŉ Man van Engeland se mond het oopgehang toe Spaanse owerhede sy stel vals tande ná 11 jaar vir hom teruggegee het. Hy het dit tydens ŉ gekuiery in Benidorm verloor, het die BBC Donderdag berig. Paul Bishop (63) het die stel tande in 2011 by dié gewilde oord verloor toe hy siek geword het ná hy appelwyn gedrink het. Hy moes in ŉ asblik vomeer. “Toe ons na die volgende kroeg toe gegaan het, het my vriend omgedraai en gevra waar my tande is,” het hy aan die uitsaaier gesê. Hulle soektog was tevergeefs en hy was “stomgeslaan en verstom” toe die lang verlore stel tande by sy huis in Stalybridge, naby Manchester in die noordweste van Engeland, aangekom het. Dit is op ŉ Spaanse vullisterrein gevind. “Hulle het my DNS en adres uit Britse rekords opgespoor en dit vir my gepos.” Bishop meen dit is “ongelooflik” dat die stel tande opgespoor en aan hom terugbesorg is.